《郡中有怀寄上睦州员外杜十三兄》
唐代·邢群

城枕溪流更浅斜，丽谯连带邑人家。经冬野菜青青色，

未腊山人处处花。虽免嶂云生岭上，永无音信到天涯。

如今岁晏从羁滞，心喜弹冠事不赊。

作者简介：唐人，字涣思。武宗会昌间自户部员外郎刺处州。政尚严明，刑清事简，束缚黠吏，抚辑良民，吏人畏之。去之日，民泣送于途。